কিম জং উন
কিম জং উন ( জন্ম ৮ জানুয়ারি ১৯৮৪ হচ্ছেন গণতান্ত্রিক গণপ্রজাতন্ত্রী কোরিয়া অর্থাৎ উত্তর কোরিয়ার সর্বোচ্চ নেতা। তিনি হচ্ছেন কিম জং ইলের (১৯৪১-২০১১) চতুর্থ সন্তান ও কিম ইল-সাং-এর (১৯১২-১৯৯৪) নাতি। তিনি বর্তমানে উত্তর কোরিয়ার ওয়ার্কার্স পার্টির প্রথম সম্পাদক, উত্তর কোরিয়ার কেন্দ্রীয় সামরিক সংস্থার সভাপতি, উত্তর কোরিয়ার জাতীয় প্রতিরক্ষা সংস্থার সভাপতি, কোরিয়ান পিপলস আর্মির সর্বোচ্চ অধিনায়ক ও কোরিয়ার ওয়ার্কার্স পার্টির সভাপতিমণ্ডলীয় নিয়ন্ত্রণ কমিটির সদস্য হিসেবে দায়িত্ব পালন করছেন। তার বাবা অর্থাৎ কিম জং ইলের রাজ্য অন্ত্যেষ্টিক্রিয়ার পর তিনি ২৮ ডিসেম্বর ২০১১ নিজেকে উত্তর কোরিয়ার সর্বোচ্চ নেতা হিসেবে ঘোষণা করেন। তিনি তার বাবা কিম জং ইল ও মা কো ইয়ং হীর তৃতীয় ও সর্বকনিষ্ঠ পুত্র।
উত্তর কোরিয়ার জাতীয় পতাকা
উত্তর কোরিয়ার জাতীয় পতাকা ১৯৪৮ সালের ৮ই সেপ্টেম্বর তারিখ হতে প্রবর্তিত হয়। কমিউনিজমের প্রতীক লাল তারকাটি পতাকার মধ্যস্থলে সাদা বৃত্তের মধ্যে অবস্থিত। বৃত্তটি সম্ভবত কোরীয় সংস্কৃতির ইন-ইয়াং এর প্রতীক। শুরুতে উত্তর কোরিয়া জাপানী সাম্রাজ্য হতে স্বাধীনতা অর্জনের সময় দক্ষিণ কোরিয়ার মতো তাওবাদী ইন-ইয়াং চিহ্ন বিশিষ্ট পতাকা গ্রহণ করেছিলো, কিন্তু পরে সোভিয়েত ইউনিয়ন এর পতাকার আদলে বর্তমান পতাকা প্রবর্তন করে।